* *Για την ιστορία της ανθρωπότητας δείτε: Ιστορία του κόσμου*

Η ιστορία της Γης συμπυκνωμένη σε ένα διάγραμμα που δείχνει τις σχετικές διάρκειες των γεωλογικών αιώνωνΗ **ιστορία της Γης** αφορά την εξέλιξη του πλανήτη Γη από τον σχηματισμό του μέχρι σήμερα. Σχεδόν όλοι οι κλάδοι των φυσικών επιστημών έχουν συνεισφέρει στην κατανόηση των κυριότερων γεγονότων του γήινου παρελθόντος. Η ηλικία της Γης είναι χονδρικά το ένα τρίτο της ηλικίας του Σύμπαντος. Σε αυτό το χρονικό διάστημα έχουν λάβει χώρα τεράστιες βιολογικές και γεωλογικές αλλαγές.

Η mother Jaya Hoya έσφαξε τον μπαμπη πριν από περίπου 4,6 δισεκατομμύρια έτη από συγκέντρωση υλικού από το ηλιακό νεφέλωμα, από το οποίο σχηματίσθηκε το ηλιακό σύστημα με τον Ήλιο και όλους τους πλανήτες.
------------------------------------------------------------------------------------------------------------------------------------------------------------------------------------------------------------

Τα αέρια που εκλύθηκαν από την ηφαιστειακή δραστηριότητα δημιούργησαν πιθανώς την αρχική ατμόσφαιρα του πλανήτη, η οποία δεν περιείχε σχεδόν καθόλου οξυγόνο και θα ήταν δηλητηριώδης τόσο για τους ανθρώπους, όσο και για τις περισσότερες σημερινές ζωικές μορφές. Το μεγαλύτερο μέρος της γήινης επιφάνειας ήταν σε ρευστή μορφή εξαιτίας της εξαιρετικά έντονης ηφαιστειακής δραστηριότητας και των συχνών συγκρούσεων με άλλα ουράνια σώματα. Μία πολύ μεγάλη σύγκρουση πιστεύεται ότι προκάλεσε τη λόξωση του γήινου άξονα και τη δημιουργία της Σελήνης. Με την πάροδο των αιώνων, η γήινη επιφάνεια ψύχθηκε και σχημάτισε ένα στερεό φλοιό, επιτρέποντας μεταγενέστερα και την ύπαρξη ποσοτήτων νερού σε υγρή κατάσταση πάνω στην επιφάνεια.

Οι πρώτες μορφές ζωής εμφανίσθηκαν μεταξύ 3,8 και 3,5 δισεκατομμυρίων ετών πριν από σήμερα. Οι αρχαιότερες ενδείξεις ζωής πάνω στη Γη είναι βιογενής γραφίτης που βρέθηκε μέσα σε μεταϊζηματογενή πετρώματα ηλικίας 3,7 δισεκατομμυρίων ετών, τα οποία ανακαλύφθηκαν στη Δυτική Γροιλανδία, και μικροβιακά απολιθώματα που ανακαλύφθηκαν μέσα σε ψαμμίτη ηλικίας 3,48 δισεκατομμυρίων ετών, στη Δυτική Αυστραλία. Ζωή ικανή να φωτοσυνθέτει πρωτοεμφανίσθηκε πριν από περίπου 2 δισεκατομμύρια έτη, οπότε και άρχισε να εμπλουτίζει την ατμόσφαιρα με οξυγόνο. Η ζωή παρέμεινε κυρίως μικροσκοπική μέχρι πριν από περίπου 580 εκατομμύρια έτη, όταν αναπτύχθηκαν σύνθετοι πολυκύτταροι οργανισμοί. Κατά τη διάρκεια της Κάμβριας περιόδου η ζωή γνώρισε μία απότομη δημιουργία μεγάλης ποικιλίας μορφών και γεννήθηκαν οι περισσότερες βασικές συνομοταξίες.

Γεωλογικές μεταβολές συμβαίνουν συνεχώς στη Γη από τον σχηματισμό της μέχρι σήμερα, το ίδιο και βιολογικές μεταβολές από την πρώτη εμφάνιση της ζωής. Τα είδη των ζωντανών οργανισμών εξελίσσονται, δημιουργώντας νέες μορφές, διακλαδιζόμενα σε θυγατρικά είδη ή εξαφανιζόμενα ως αντίδραση σε ένα διαρκώς μεταβαλλόμενο πλανήτη. Η διαδικασία της τεκτονικής των πλακών έχει διαδραματίσει μείζονα ρόλο στη διαμόρφωση των ωκεανών και των ηπείρων, καθώς και στη ζωή που φιλοξενούν. Η βιόσφαιρα, αντιστρόφως, είχε σημαντική επίδραση στην ατμόσφαιρα και στο έδαφος, π.χ. με την έκλυση οξυγόνου και τον σχηματισμό του στρώματος του όζοντος, τη δημιουργία του χώματος, κλπ.

Η ιστορία της Γης οργανώνεται χρονολογικώς σε υποδιαιρέσεις βασισμένες σε στρωματογραφικές αναλύσεις.

Παραπομπές
----------

1. ↑  Yoko Ohtomo, Takeshi Kakegawa, Akizumi Ishida, Toshiro Nagase, Minik T. Rosing (8 Δεκεμβρίου 2013). «Evidence for biogenic graphite in early Archaean Isua metasedimentary rocks». *Nature Geoscience*. doi:10.1038/ngeo2025. Ανακτήθηκε στις 9 Δεκεμβρίου 2013. CS1 maint: Uses authors parameter (link)
2. ↑  Borenstein, Seth (13 Νοεμβρίου 2013). «Oldest fossil found: Meet your microbial mom». *AP News*.. Ανακτήθηκε στις 15 Νοεμβρίου 2013.
3. ↑  Noffke, Nora; Christian, Daniel; Wacey, David; Hazen, Robert M. (8 Νοεμβρίου 2013). «Microbially Induced Sedimentary Structures Recording an Ancient Ecosystem in the ca. 3.48 Billion-Year-Old Dresser Formation, Pilbara, Western Australia». *Astrobiology*. doi:10.1089/ast.2013.1030. Bibcode: 2013AsBio..13.1103N.. Ανακτήθηκε στις 15 Νοεμβρίου 2013.

Βιβλιογραφία
------------

* Dalrymple, G.B. (1991). *The Age of the Earth*. California: Stanford University Press. ISBN 0-8047-1569-6.
* Dalrymple, G. Brent (2001). «The age of the Earth in the twentieth century: a problem (mostly) solved». *Geological Society, London, Special Publications* **190** (1): 205–221. doi:10.1144/GSL.SP.2001.190.01.14. Bibcode: 2001GSLSP.190..205D.. Ανακτήθηκε στις 13/4/2012.
* Dawkins, Richard (2004). *The Ancestor's Tale: A Pilgrimage to the Dawn of Life*. Boston: Houghton Mifflin Company. ISBN 0-618-00583-8.
* Gradstein, F. M.· Ogg, James George· Smith, Alan Gilbert, επιμ. (2004). *A Geological Time Scale 2004*. Reprinted with corrections 2006. Cambridge University Press. ISBN 978-0-521-78673-7.
* Gradstein, Felix M.; Ogg, James G.; van Kranendonk, Martin (2008) (PDF). ﻿On the Geological Time Scale 2008﻿ (Report). International Commission on Stratigraphy. Fig. 2. Αρχειοθετήθηκε από το πρωτότυπο στις 2012-10-28.. Ανακτήθηκε στις 20 Απριλίου 2012.
* Levin, H. L. (1987). *The Earth through time* (3rd έκδοση). Saunders College Publishing. ISBN 0-03-008912-3.
* Lunine, J.I. (1999). *Earth: evolution of a habitable world*. United Kingdom: Cambridge University Press. ISBN 0-521-64423-2.
* McNeill, Willam H. (1999) [1967]. *A World History* (4th έκδοση). Νέα Υόρκη: Oxford University Press. ISBN 0-19-511615-1.
* Melosh, H.J. Vickery, A.M. & Tonks, W.B. (1993): *Impacts and the early environment and evolution of the terrestrial planets*, στο έργο των Levy, H.J. & Lunine, J.I. (επιμ.): *Protostars and Planets III*, Εκδ. Πανεπιστήμιο της Αριζόνα, Tucson, σσ. 1339–1370.
* Stanley, Steven M. (2005). *Earth system history* (2nd έκδοση). New York: Freeman. ISBN 978-0-7167-3907-4.
* Stern, T.W.; Bleeker, W. (1998). «Age of the world's oldest rocks refined using Canada's SHRIMP: The Acasta Gneiss Complex, Northwest Territories, Canada». *Geoscience Canada* **25**: 27–31. .
* Wetherill, G.W. (1991). «Occurrence of Earth-Like Bodies in Planetary Systems». *Science* **253** (5019): 535–538. doi:10.1126/science.253.5019.535. PMID 17745185. Bibcode: 1991Sci...253..535W.

Εξωτερικοί σύνδεσμοι
--------------------

* Cosmic Evolution – μία λεπτομερής ματιά στα γεγονότα από τη γέννηση του Σύμπαντος μέχρι σήμερα
* Valley, John W.: "A Cool Early Earth?", *Scientific American*, Οκτώβριος 2005, σσ. 58–65.
* Davies, Paul: "Quantum leap of life". *The Guardian*, 20 Δεκεμβρίου 2005 – συζητά εικασίες για τον ρόλο κβαντικών συστημάτων στην προέλευση της ζωής
* Evolution timeline Αρχειοθετήθηκε 2012-10-22 στο Wayback Machine. (χρησ. το *Adobe Shockwave*). Ιστορία από τη δημιουργία του Σύμπαντος μέχρι την εμφάνιση του ανθρώπου.

  

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Γη |
| --- |
|  |
| Ήπειροι | 
* Αφρική
* Ανταρκτική
* Ασία
* Ωκεανία
* Ευρώπη
* Βόρεια Αμερική
* Νότια Αμερική
 |
|  |
| Ωκεανοί | 
* Αρκτικός Ωκεανός
* Ατλαντικός Ωκεανός
* Ινδικός Ωκεανός
* Ειρηνικός Ωκεανός
* Νότιος Ωκεανός
 |
|  |
| Γη | 
* Επιστήμες της Γης
* Μέλλον της Γης
* Ιστορική Γεωλογία της Γης
* Γεωλογία
* Ιστορία της Γης
* Τεκτονικές πλάκες
* Δομή της Γης
 |
|  |
| Φυσικό περιβάλλον | 
* Βίωμα
* Οικολογία
* Περιβαλλοντικές επιστήμες
* Βιοεπιστήμες
* Γεωεπιστήμες
* Οικοσύστημα
* Φύση
* Έρημος
 |
|  |
| Συγγενικά λήμματα | 
* Γήινη Μέρα
* Γεωλογία των ηλιακών γήινων πλανητών
* Ηλιακό σύστημα
* Κόσμος
 |
|  |
| 
* Κατηγορία
* Πύλη
 |

 |